
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA PROJEKTI “NDËRTIMI I TRI SHTYLLAVE PËR PËRÇIMIN E ENERGJISË ELEKTRIKE”, PJESË E MARRËVESHJES NDËRMJET SHOQËRISË KONCESIONARE “LENGARICA & ENERGY” SHPK, ME “OPERATORIN E SISTEMIT TË TRANSMETIMIT” SHA, DATË 1.7.2015, PËR LIDHJEN ME RRJETIN E TRANSMETIMIT

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Energjisë dhe Industrisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga projekti “Ndërtimi i tri shtyllave për përçimin e energjisë elektrike”, pjesë e marrëveshjes ndërmjet shoqërisë koncesionare “Lengarica & Energy” sh.p.k., me “Operatorin e Sistemit të Transmetimit” sh.a., datë 1.7.2015, për lidhjen me rrjetin e transmetimit, sipas tabelës që i bashkëlidhet këtij vendimi.
2. Shpronësimi bëhet në favor të “OST” sh.a., me kërkesë të subjektit kërkues “Lengarica & Energy ” sh.p.k.
3. Pronarët e pasurive të paluajtshme, që shpronësohen, të kompensohen në lekë, në vlerë të plotë, sipas masës përkatëse që paraqitet në tabelën që i bashkëlidhet këtij vendimi, për sipërfaqen 198 (njëqind e nëntëdhjetë e tetë) m², tokë arë, pyll, vlerësuar në shumën e përgjithshme prej 21 470 (njëzet e një mijë e katërqind e shtatëdhjetë) lekësh.
4. Vlera e përgjithshme e kompensimit dhe vlera e shpenzimeve procedurale përballohen nga shoqëria “Lengarica & Energy” sh.p.k., si subjekti kërkues i këtij shpronësimi.
5. Shpronësimi fillon brenda muajit shkurt 2016.
6. Çdo pronar, për t’u likuiduar për efekt shpronësimi, dorëzon pranë shoqërisë “Lengarica & Energy” sh.p.k., dokumentacionin e plotë të pronësisë, vërtetimin bankar, lidhur me numrin e llogarisë dhe IBAN-in, si dhe kopjen e kartës së identitetit, të shoqëruar me një kërkesë. 
7. Ngarkohen Ministria e Energjisë dhe Industrisë, Zyra Vendore e Regjistrimit të Pasurive të Paluajtshme Përmet, shoqëria “Lengarica & Energy” sh.p.k., dhe “Operatori i Sistemit të Transmetimit” sh.a., për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

LISTA E PRONARËVE QË SHPRONËSOHEN PËR EFEKT TË “NDËRTIMIT TË TRI SHTYLLAVE PËR PËRÇIMIN E ENERGJISË ELEKTRIKE, PJESË E MARRËVESHJES SË DATËS 1.7.2015, TË SHOQËRISË KONCESIONARE “LENGARICA & ENERGY” SH.P.K. ME “OPERATORIN E SISTEMIT TË TRANSMETIMIT” SH.A., “PËR LIDHJEN ME RRJETIN E TRANSMETIMIT””
Qyteti: Përmet
Qarku: Gjirokastër
Lloji i pasurisë së paluajtshme që shpronësohet: tokë, arë, pyll
	Nr. 
	Emri
	Atësia
	Mbiemri
	Lloji i pasurisë
	Nr. kadastral
	Nr. i pasurisë
	Sipërfaqja e shpronësuar në m²
	Çmimi,
lekë/m²
	Vlera e kompensimit
në lekë
	Adresa
	Shënime

	
	
	
	
	
	
	
	
	
	
	
	

	1
	Musa
	Riza
	Mane
	pyll
pyll
	1071
	399/2
	118
	85
	10030
	Durrës
	Nuk jeton

	2
	Zenepe
	Riza
	Mane
	
	
	
	
	
	
	Tiranë
	

	3
	Llukan
	Vangjel
	Bollo
	arë
	1071
	87/1
	80
	143
	11440
	Përmet
	

	Sipërfaqja e përgjithshme e shpronësuar në m2
	198
	Vlera totale e kompensimit
në lekë
	21.470

